Diari Oficial de la Generalitat Valenciana


Sumari del DOGV 568, del 15-04-1987 (1987/808569)

DECRET 31/1987, de 13 d'abril, del Consell de la Generalitat Valenciana, pel qual es regulen les condicions dels locals, urnes, paperetes, sobres i altres impresos oficials a utilitzar en les eleccions a Corts Valencianes.
------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1987/04/13/31/dof/vci/html**

### Dades del document

Número de DOGV
:   568

Data del DOGV
:   15-04-1987

Secció del DOGV
:   DISPOSICIONS GENERALS

Número del document
:   1987/808569


Data del document
:   13-04-1987

Organisme emissor
:   Presidència de la Generalitat

Tipus de document
:   Decret

Correcció d'errades

Anàlisi jurídica

Decret 31/1987, de 31 d'abril, del Consell de la Generalitat Valenciana, pel qual es regulen les condicions dels locals, urnes, paperetes, sobres i altres impresos oficials a utilitzar en les eleccions a Corts Valencianes.  
Correspon al Consell de la Generalitat, segons la disposició addicional primera de la Lei Electoral Valenciana (Lei 1/1987, de 31 de març), la facultat de dictar les disposicions necessàries per al compliment i execució de l'esmentada Llei.   
Els Reals Decrets 1732/1985, de 24 de setembre, i 2224/1986, de 24 d'octubre, no determinen, als annexos, el format, el modelo o la composició dels elements materials a emprar en las eleccions autonòmiques, i cal, per tant, definir-ne les característiques oficials i les condicions de confecció d'aquest material, adaptant les prescripcions del règim electoral general a les peculiaritats del procés autonòmic en la nostra Comunitat.   
En atenció d'aquestes consideracions, i amb la deliberació prèvia del Consell en la reunió del dia 13 d'abril de 1987,   
DECRETE:   
Article primer  
Els locals a utilitzar en les eleccions a Corts Valencianes seran preferentment de titularitat pública, a ser possible de caràcter docent, cultural o recreatiu, de fàcil accés i perfectament senyalitzats en tot allò que faça referència a Seccions i Meses, tot això adreçat a complir la finalitat que tenen encomanades, facilitant així l'exercici del dret al sufragi.   
Article segon  
Cada Mesa Electoral disposarà d'una urna de les emprades oficialment en les eleccions al Congrés dels Diputats o al Senat, llevat del cas que ho impedesca una convocatòria simultània d'eleccions; en aquest cas se n'emprarà una la tapa de la qual serà d'un color que la diferencie clarament de les altres. Abans d'iniciar-se la votació, el President de la Mesa verificarà que l'urna es troba buida i degudament precintada.   
Excepcionalment, i quan el nombre d'electors corresponents a una Mesa ho aconselle, es posarà a disposició dels votants una segona urna amb les característiques indicades en el paràgraf anterior. Una vegada que el President haja comprovat que es troba buida i perfectament tancada, la situarà al costat de l'anterior i hom procedirà, a partir d'aquest moment, a emprar únicament la segona urna.   
En cas de produir-se el trencament o deterioració del precinte de l'urna, el President de la Mesa n'assegurarà la tanca amb qualsevol element que puga impedir-ne l'obertura.   
Article tercer  
En lloc intermig entre l'entrada i la Mesa Electoral hi harà almenys, una cabina on el votant, si val, podrà seleccionar les paperetes electorals i introduir-les en els sobres corresponents. Igualment, al costat de la cabina, hi haurà una taula amb sobres i paperetes de cada candidatura en nombre suficient, disposades ordenadament. La Mesa Electoral curarà de l'existència de paperetes en nombre suficient i que no es mesclen les candidatures.   
Article quart  
Les urnes i cabines hauran de reunir les característiques i dimensions indicades en els annexos 1 i 2 del Reial Decret 1732/1985, de 24 de setembre, i seran facilitades a les Juntes Electorals de Zona pels Governs Civils en la forma i condicions que preveuen els articles 2n. i 3r. de l'esmentat Reial Decret.   
Article cinqué  
Les paperetes, sobres i l'altra documentació necessària per a les eleccions a Corts Valencianes seran confeccionades pels òrgans competents de la Generalitat.   
Article sisé  
Un. Les paperetes electorals contindran els extrems que indica l'article 34 de la Llei Electoral Valenciana i reuniran les característiques i condicions d'impressió senyalades en l'annex 1.   
Dos. Es confeccionaran en paper blanc de qualsevol tonalitat. En cas de simultaneïtat amb un altre tipus d'eleccions amb què hi haja una coincidència en el color de les paperetes, podrà usar-se un color clar que s'assemble amb el de la tapa de les urnes a emprar.   
Tres. Estaran impreses a una sola cara amb el text en els dos idiomes oficials de la Comunitat, llevat del que fa referència als noms dels candidats i suplents, que es consignaran seguint la grafia de les llistes proclamades per les respectives Juntes Electorals Provincials.   
Article seté  
Els sobres s'ajustaran a les característiques, dimensions i condicions senyalades en l'annex 2, i els de votació, a més a més, seran del mateix color que les paperetes.   
Article vuité  
La Generalitat posarà a disposició dels Delegats Provincials de l'Oficina del Cens Electoral i dels Presidents de les Meses Electorals, paperetes de cada candidatura i sobres en nombre suficient per atendre les necessitats electorals.   
Article nové  
Si iniciada la votació, o en qualsevol moment d'aquesta, s'hi advertís la manca de sobres de votació o de paperetes d'alguna candidatura, i aquesta mancança no pogués ser suplida pels apoderats i interventors de les candidatures concurrents, el President haurà d'interrompre la votació, i fer-ho saber a la Junta Electoral de Zona, que disposarà el que calga per al subministrament, acudint, si cal, al representant de la Generalitat en la circumscripció electoral respectiva.   
Segons que disposa l'article 84.2 de la Llei Orgànica del Règim Electoral General, la interrupció no pot durar més d'una hora i la votació es prorrogarà tant de temps com hagués estat interrompuda.   
Article deu  
Un. Els impresos que hauran d'utilizar- se en les eleccions a Corts Valencianes són els que figuren en els annexos 3 al 9. En cas de concurrència de processos electorals, no obstant això i d'acord amb la Delegació de Govern, es podran confeccionar impresos comuns que eviten la duplicació dels documents relatius al vot per correu o al nomenament de membres de meses electorals, interventors, apoderats i representants de l'Administració.   
Dos. No obstant el que preveu el paràgraf anterior, si alguna Junta Electoral consideràs que, salvant-ne el contingut, ha d'emprar-s'hi un altre format, especialment per raons de mecanització, podrà fer-ho donant-ne compte a la Junta Electoral immediata superior.   
Tres. Els impresos que recullen els annexos esmentats tindran caràcter oficial, i la Generalitat els facilitarà als Presidents de les Juntes Electorals Provincials, bé siga per a ús propi o per a distribuir-los entre les Juntes Electorals de Zona i Meses Electorals.   
DISPOSICI0 FINAL  
Aquest Decret vigirà l'endemà de la publicació en el Diari Oficial de la Generalitat Valenciana.   
València, 13 d'abril de 1987.   
El President de la Generalitat,  
JOAN LERMA I BLASCO  
Veure annex


Còpia Permalink ELI